২০২১–২২ ওয়েস্ট ইন্ডিজ পুরুষ ক্রিকেট দলের পাকিস্তান সফর
ওয়েস্ট ইন্ডিজ পুরুষ ক্রিকেট দল ২০২১ সালের ডিসেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য পাকিস্তান সফর করে। ওডিআই সিরিজটির ২০২০-২০২৩ আন্তর্জাতিক ক্রিকেট বিশ্বকাপ সুপার লিগের একটি অংশ হিসেবে খেলা হওয়ার কথা ছিল। ২০২১ সালের নভেম্বর মাসে সফরের সূচি নিশ্চিত করা হয়। তৃতীয় টি২০আই শুরুর আগে ওয়েস্ট ইন্ডিজ দলের বেশ কয়েকজন সদস্য কোভিড-১৯ দ্বারা আক্রান্ত হওয়ায় ওডিআই সিরিজের ম্যাচগুলো ২০২২ সালের জুন মাস পর্যন্ত স্থগিত করা হয়। টি২০আই সিরিজে পাকিস্তান ৩-০ ব্যবধানে জয়লাভ করে।